Publication: Magyar Közlöny
Issue: MK-2006-23 (Year: 2006, Number: 23)
Era: 2004-2010
Section: 23. melléklet a 8/2006. (II. 27.) GKM rendelethez
Paragraph Index: 570

23. melléklet a 8/2006. (II. 27.) GKM rendelethez Anyagi mértékek I. FEJEZET – Anyagi hosszúságmérők Az alábbiakban meghatározott anyagi hosszúságmérőkre az 1. melléklet vonatkozó alapvető követelményeit, e melléklet különleges követelményeit és a 9. § (3) bekezdése h) pontjában felsorolt megfelelőség-értékelési eljárásokat kell alkalmazni. A megfelelőségi nyilatkozat másolatának benyújtására vonatkozó követelmény azonban úgy is értelmezhető, hogy az nem az egyes műszerekre, hanem egy tételre vagy szállítmányra alkalmazandó. Fogalommeghatározások Anyagi hosszúságmérő: Olyan mérőműszer, amelyen az osztásjelek távolsága jogszabályban előírt hosszegységben van megadva. Különleges követelmények Referencia-feltételek 1.1. A legalább öt méter hosszúságú mérőszalagoknak úgy kell betartani a legnagyobb megengedett hibát (MPE), hogy a szalag 50 newton feszítő erőnek vagy más, a gyártó által meghatározott és a mérőszalagon megfelelően feltüntetett feszítő erőnek van kitéve, illetve a merev vagy a félmerev hosszúságmérőknél feszítő erő nem szükséges, azt nem kell alkalmazni. 1.2. Amennyiben a gyártó nem határoz meg más értéket, és azt nem tünteti fel megfelelően a hosszúságmérőn, a referenciahőmérséklet 20 °C. Legnagyobb megengedett hibák (MPE) 2. A milliméterben megadott pozitív vagy negatív legnagyobb megengedett hiba két nem egymást követő osztásérték között (a + bL), ahol – L a hosszúság értéke a legközelebbi egész méterre kerekítve; – a és b értékét pedig az 1. táblázat adja meg. Ha a tartomány egyik végét a mérték véglapja alkotja (pl. véglapos méterrúd) az ezen a ponton kezdődő bármely távolságra vonatkozó legnagyobb megengedett hibát az 1. táblázat c értékével kell megnövelni.

Source: https://magyarkozlony.hu/hivatalos-lapok/075c8f7a1bfba1545d52ef53825ea3f4857b9748/dokumentumok/de9ead2772f4a05f62aeab3a65b2005aa76d349e/letoltes